### Resumé

Lodsejer har anmodet om udarbejdelse af lokalplan nr. 1411 Erhvervsområde ved [adresse], Gravens til virksomheder i miljøklasse 3-5. Med lokalplanen ændres området fra landzone til byzone.

Lokalplanen har været i offentlig høring fra 18. november 2024 til 20. januar 2025. I forbindelse med lokalplanens høring er der indkommet to indsigelser. Indsigelserne har ikke givet anledning til at anbefale ændringer i lokalplanen og tillægget.

### Sagsfremstilling

![](data:image/jpeg;base64...)

*Figur 1: Kort over lokalplanområdet.*

![](data:image/jpeg;base64...)

*Figur 2: Fremtidige forhold for områdets indretning.*

#### Planens historik

Teknisk Udvalg besluttede på mødet 21. november 2023, pkt. nr. 248, at igangsætte udarbejdelse af lokalplan nr. 1411 og tillæg nr. 42.

Byrådet besluttede på mødet 18. november 2024, pkt. nr. 191, at sende lokalplanen og tillægget i offentlig høring.

Lokalplanen og tillægget har været i offentlig høring fra 18. november 2024 til 20. november 2025.

#### Indsigelser/bemærkninger og ændringer af lokalplan og tillægget.

I forbindelse med lokalplanen og tillæggets offentlige høring er der indkommet to indsigelser. Den første indsigelse italesætter udfordringer med vandhåndtering i området og dimensionering af regnvandsbassin indenfor lokalplanområdet. Den anden indsigelse omhandler kommuneplanramme 24.B.9 i [adresse], der udtages af Kommuneplanen for at give plads til, at der udlægges nyt erhvervsområde i forbindelse lokalplan nr. 1411.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

#### Overtagelsespligt/Frafaldserklæring

Lokalplanområdet er privatejet og overføres fra land- til byzone. Der underskrives ikke en frafaldserklæring, og kommunen har derfor overtagelsespligt.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Lokalplanen giver mulighed for et nyt erhvervsområde i tilknytning til eksisterende erhvervsområde. Der sikres en hensigtsmæssig områdereservation til virksomheder med afstand til boliger. Dette er med til at reducere virksomheders behov for støjafskærmning, da boliger ikke ligger som nærmeste nabo. Fra lokalplanområdet er der god mulighed for adgang til større vejnet [adresse], og videre til motorvej mod syd til Sønderjyske Motorvej. Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler over for Byrådet, at lokalplan nr. 1411 og tillæg nr. 42 til [adresse] 2021-2033 vedtages endeligt,

**at** indsigelserne ikke har givet anledning til at anbefale ændringer i lokalplanen og tillægget, og

**at** indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne.

### Beslutning

Anbefalet.